
АХМЕД ОСМАНОВ

ПРЕДСЕДАТЕЛ

ГР. СУВОРОВО
ОБЩИНА СУВОРОВО
ОБЛАСТ ВАРНА


                          УВАЖАЕМИ ГОСПОДИН ОСМАНОВ, 
                          Във  връзка с получен сигнал с вх. №  0200-1115/10.12.2025 г. в РУО-Варна и изх. № 0503-359/10.12.2025 г., с приложен сигнал с вх. № 15-105/05.12.2025 г. в МОН, относно административната, управленската и контролната дейност на директора на СУ „Никола Й. Вапцаров“, гр. Суворово, община Суворово, област Варна, в частта работа с персонала в училището, Ви информирам следното:
1. Проверката е извършена съгласно правомощията на РУО-Варна.
2. Не се потвърдиха твърденията на сигналоподателя описани, като нарушение от страна на училищното ръководство в пълен обем. 
3. Не се изследват моментите и поведението на служителите от училището при взаимоотношението им с представителите на МВР /служителите на МВР, в случая са си свършили работата съгласно дадените им правомощия/. Ситуацията би следвало да се уточни извън системата на предучилищното и училищното образование от заинтересованите лица /в случай, че участниците имат интерес/. Към момента на писане на констативния протокол г-н Османов е освободен от заеманата длъжност, поради пенсиониране, поради което не се препоръчва сезиране на Етичната комисия в училището.   
4. Относно случилата се ситуация на 04.12.2025 г. в училището между г-жа Германова, г-жа Никова и г-н Османов и възприетото чувство за уронване престижа като дългогодишен учител има противоречива информация:
 Първи момент: блъскане по маса, врата и стена от страна на г-н Османов е ситуация на която са присъствали г-жа Германова, г-жа Никова и г-н Османов и не е в правомощията на РУО-Варна да изследва това.
 Втори момент: покана от страна на органите на МВР към г-н Османов да ги придружи и да поговорят с него има противоречие между становището на участващите длъжностни лица от училището. Този момент е изследван и са предприети дейности и действия по компетентност от страна на органите на МВР.      
5. Не се уточни по време на проверката, заложените дейности по проект към Постановление № 46, защо не са изпълнени по срокове – т.е. не са проведени дейностите по т. 1 Есенен спортен празник; т. 2 Вътрешни ученически игри по тенис на маса и шахмат; т. 4 Общински ученически игри; т. 5 Областни ученически игри; т. 6 Бързи смели сръчни 1-4 клас и т. 7 Миниволейбол 2,3 и 4 клас. Не стана ясно и заложените материални активи по раздел 2 на стойност 1990 лв. дали са закупени. Причината, която се изтъкна по време на проверката е освободения главен счетоводител в училището и не представена информация от учителите по ФВС по време на проверката и от директора на училището.
6. В Постановление № 46 се уточнява, че средствата се отпускат по Закона за публичните финанси, при проведените разговори никой не спомена за Системата на финансово управление и контрол и начина за заявяване и изразходване на финансовите средства.
7. Не се установи спазването на заложеното в Постановление № 46 на МС от 19.03.2020 г. за определяне на минимални диференцирани разерви на паричните средства за физическа активност, физическо възпитание, спорт и спортно-туристическа дейност на деца и учащи в институции в системата на предучилищното и училищното образование и във висшите училища и Постановление № 18 от 14 март 2025 г. за изменение на Постановление № 46, както следва:
7.1. Съгласно чл. 1 от Постановление № 46, средствата се отпускат за бюджетна година – по време на проверката не бе представена ясна и категорична информация относно предоставянето на тези средства за бюджетна или за учебна година се предоставят – твърдението е свързано с изпълнение на дейностите по плана, по-голямата част от тях не бяха изпълнени.
7.2. Съгласно чл. 2 от Постановление № 46, средствата се осигуряват ежегодно със Закона за държавния бюджет – законодателят ясно и категорично е написал ежегодно и от Закона за държавния бюджет, което означава, че същите ще се изразходват съгласно счетоводното законодателство.
7.3. Съгласно чл. 3 от Постановление № 46, проектите се изготвят и представят в срок до 31 март 2025 г. и дейностите са за съответната година. В съответствие с чл. 3, ал. 5 от същото постановление, средствата са от централния бюджет по реда на Закона за публичните финанси – в този случай ясно и категорично е уточнено, че средствата не се раздават по списъци, а за тях следва да има съответните разходнооправдателни документи.
7.4. Съгласно чл. 4 от Постановление № 46, тези средства се отчитат от директора ежегодно пред обществения съвет на съответната образователна институция – разходването на финансовите средства и изпълнението на дейностите по проекта.    
          Предвид горното Ви уведомявам, че за допуснатите нарушения от страна на длъжностните лица от училището, на директора са дадени задължителни предписания за:
· Информиране на персонала за начина на планиране и изразходване на средствата по Постановление № 46;
· За отчитане на получените финансови средства при спазване на СФУК и счетоводното законодателство;
· Поискани са отчетите пред Обществения съвет на училището по изразходване на средствата, отпуснати по Постановление № 46 за календарните 2024. и 2025 г.;
· Да организира разработването и прилагането на план за подобряване  на психологическия и организационен климат в училището, включително и: мерки за възстановяване на добрите колегиални отношения в колектива, доверието в екипа и към ръководството, екипни срещи, дейности за превенция на професионалното прегаряне; въвеждане на медиацията в училището като способ за решаване на възникнали конфликти в училищната общност и други. 
 
С УВАЖЕНИЕ, 
Д-Р ИРЕНА РАДЕВА
НАЧАЛНИК НА РУО-ВАРНА

